Փոքր երկրում, որի ռեսուրսներն արդեն վաղուց չեն բավականացնում ոհմակի ախորժակը բավարարելու համար, օգնության հասան ահռելի վարկային միջոցները: Իսկ դրանք յուրացնելու համար հարկավոր է դեմոկրատ երևալու նենգություն: Կտրուկ մոտեցումներին փոխարինելու եկան խորամանկ գործողությունները: Որդեգրվեց հետևյալ մարտավարությունը. լրատվամիջոցները ոչ թե փակել, այլ փչացնել դաշտն, աղավաղել, կեղծ ընդդիմադիր լրատվամիջոցներ ստեղծել, վարկաբեկել լրագրողի կերպարը, կաշառել նրան, պատվիրված հոդվածներով հեղեղել լրատվական դաշտը: Պահանջված կադր դարձնել ծախու լրագրողին, արժեզրկել նրա խոսքը, որ այլևս նա հեղինակություն չընկալվի հասարակության կողմից: